**Rīgā, 2018.gada** **27.jūnijā**

|  |  |
| --- | --- |
| Latvijas Universitātes  līgumu uzskaites Nr.\_\_\_\_\_\_\_\_\_\_\_\_\_\_\_\_\_  Iepirkuma identifikācijas Nr.LU 2018/31\_I | Sabiedrības ar ierobežotu atbildību  “UL nami”  līgumu uzskaites Nr.\_\_\_\_\_\_\_\_\_\_\_\_\_ |

**BŪVDARBU LĪGUMS**

**Latvijas Universitāte**, izglītības iestādes reģistrācijas Nr.3341000218, juridiskā adrese: Raiņa bulvāris 19, Rīga, LV- 1586 (turpmāk - **Pasūtītājs**), **tās kanclera Ilzes Kūkas personā un Infrastruktūras departamenta direktora p.i. Marģera Poča personā**, kuri rīkojas saskaņā ar Latvijas Universitātes Administrācijas reglamentu (apstiprināts ar LU 17.07.2017. rīkojumu Nr.1/244), no vienas puses, un

**Sabiedrība ar ierobežotu atbildību “UL nami”**, reģistrācijas numurs 40003589035, juridiskā adrese: Raņķa dambis 31, Rīga, LV-1048 (turpmāk– **Izpildītājs)**, **tās valdes locekļa Ulda Liekniņa personā**, kurš rīkojas uz statūtu pamata, no otras puses, bet abi kopā un katrs atsevišķi turpmāk saukti – **Līdzēji(s)**,pamatojoties uz Latvijas Universitātes organizētā iepirkuma **„Remontdarbi Latvijas Universitātes fakultātēs Aspazijas bulvārī 5, Rīgā un Visvalža ielā 4a, Rīgā”** (iepirkuma identifikācijas Nr.LU 2018/31\_I) (turpmāk – **Iepirkums**)rezultātiem, un saskaņā ar Latvijas Universitātes Centralizēto iepirkumu komisijas **2018.gada 20.jūnija** lēmumu (20.06.2018. protokols Nr.LU 2018/31\_I-3), noslēdz šādu būvdarbu līgumu (turpmāk – **Līgums**):

1. **Līguma priekšmets**
   1. **Pasūtītājs** pasūta un samaksā, bet **Izpildītājs** saskaņā ar **Līgumā** noteikto, kā arī **Līguma 1.pielikumā** **„Tehniskā specifikācija un pretendenta tehniskais un finanšu piedāvājums”** (turpmāk – **Līguma 1.pielikums**) un **Līguma 2.pielikumā** **“Darba grafiks”** (turpmāk – **Līguma 2.pielikums**) noteikto, apņemas veikt remontdarbus (turpmāk – **Darbi**) **Pasūtītāja** objektos šādās **Līguma** izpildes vietās: **Aspazijas bulvāris 5, Rīga** un **Visvalža iela 4a**, **Rīga** (turpmāk – **Objekti**).
   2. **Darbu** izpildes termiņš ir **90 (deviņdesmit) dienas** no **Līguma** noslēgšanas dienas.
   3. **Izpildītājs Darbus** veic ar savu darbaspēku, darba rīkiem un ierīcēm, un ar materiāliem, kuru vērtība ir iekļauta **Līguma** summā.
2. **Līguma summa un norēķinu kārtība**
   1. **Līguma** kopējā summa par izpildītajiem **Darbiem** ir **EUR 104 896,04 (viens simts četri tūkstoši astoņi simti deviņdesmit seši euro un 04 centi) bez PVN** (turpmāk –– **Līguma summa**), neieskaitot pievienotās vērtības nodokli (turpmāk – **PVN**). **PVN** tiek aprēķināts un maksāts saskaņā ar spēkā esošajiem normatīvajiem aktiem.
   2. **Līguma summā** ir iekļautas visas ar **Līgumā** noteikto saistību un **Darbu** izpildi saistītās izmaksas, tajā skaitā arī palīgdarbu, palīgmateriālu, mehānismu un darbaspēka izmaksas, lai pilnībā veiktu **Līgumā** paredzētos **Darbus**.
   3. **Pasūtītājs** samaksā **Izpildītājam Līguma summu** par kvalitatīvi izpildītajiem un pieņemtajiem **Darbiem**.
   4. Samaksa tiek veikta tikai par **Līgumā** nolīgtajiem un atbilstoši **Līgumā** noteiktajiem veiktajiem un pieņemtajiem **Darbiem**.
   5. **Pasūtītājs** samaksu par kvalitatīvi izpildītiem un pieņemtiem **Darbiem** veic 20 (divdesmit) kalendāro dienu laikā pēc veikto **Darbu** pieņemšanas – nodošanas akta abpusējas parakstīšanas un atbilstoši **Izpildītāja** sagatavota rēķina saņemšanas dienas.
   6. **Izpildītājs**, sagatavojot rēķinu un veikto **Darbu** pieņemšanas - nodošanas aktu, tajos norāda **Iepirkuma** nosaukumu, **Iepirkuma** identifikācijas Nr., CPV kodu 45000000-7 (celtniecības darbi), **Pasūtītāja Līguma** numuru un citus nepieciešamos rekvizītus.
   7. **Līguma** 2.6.apakšpunktā noteikto prasību neievērošanas gadījumā **Pasūtītājs** ir tiesīgs neapmaksāt rēķinu līdz minēto prasību izpildei, līdz ar ko **Pasūtītājam** nevar tikt piemērots šī **Līguma** 7.2.apakšpunktā noteiktais
   8. . Par samaksas dienu tiek uzskatīta diena, kad **Pasūtītājs** veicis pārskaitījumu uz **Izpildītāja** norēķinu kontu.
   9. Samaksa par papildus darbiem, kas nav noteikti šajā **Līgumā**, netiek veikta.
3. **Darbu izpildes kārtība**
   1. **Izpildītājs Darbu** uzsākšanu konkrētā **Objektā** saskaņo ar **Pasūtītāja** norādīto kontaktpersonu.
   2. **Darbu** izpildes termiņš tiek noteikts saskaņā ar **Darbu** grafikā noteikto laiku.
   3. **Izpildītājs**, veicot **Darbus**, apņemas ievērot **Darbu** veikšanas tehnoloģijas un neaizskart, nebojāt pievienotās komunikācijas, **Objektu** un blakus esošo īpašumu, bojājumu gadījumā nodrošināt to atjaunošanu un zaudējumu atlīdzināšanu.
   4. Veikto **Darbu** garantijas termiņš ir vismaz 24 (divdesmit četri) mēneši no abpusējas **Darbu** nodošanas-pieņemšanas akta parakstīšanas dienas.
   5. Garantijas laikā konstatēto defektu novēršanas termiņš ir 10 (desmit) darba dienasno defektu akta (4.pielikums) vai pretenzijas nosūtīšanasdienas elektroniskā pasta formā un informējot telefoniski par elektroniskā pasta nosūtīšanu. **Līdzēji**, savstarpēji rakstveidā vienojoties, var noteikt citu konstatēto trūkumu un defektu novēršanas termiņu.
   6. **Izpildītājs** 5 (piecu) darba dienu laikā no **Līguma** noslēgšanas dienas iesniedz **Pasūtītājam** **Līguma** izpildes nodrošinājumu – kredītiestādes neatsaucamu beznosacījumu saistību izpildes garantiju 10% (desmit procentu) apmērā no **Līguma** 2.1. punktā noteiktas **Līguma summas**, kas ir sagatavota atbilstoši **Iepirkuma** nolikuma 6.pielikumam. Saistību izpildes nodrošinājumam jābūt izpildāmam **līdz 2018.gada 01.oktobrim** (*Līguma 1.2.punktā noteiktais termiņš, pieskaitot vismaz 5 (piecas) dienas*).
4. **Pasūtītāja pienākumi un tiesības** 
   1. **Pasūtītājam** ir tiesības izvirzīt **Izpildītājam** pamatotas pretenzijas par **Darbu** kvalitāti un **Darbu** trūkumiem saskaņā ar **Līgumā** noteikto.
   2. **Pasūtītājs** ir atbildīgs par savu **Līguma** saistību kvalitatīvu un savlaicīgu izpildi.
   3. **Pasūtītājs** neatbild par **Izpildītāja Iepirkumā** iesniegtajā tāmē pieļautajām kļūdām un neuzņemas materiālo atbildību (neapmaksā) par tāmē neiekļautajām **Darbu** izpildei nepieciešamajām papildus izmaksām. Šajā punktā minētās izmaksas sedz **Izpildītājs**.
   4. **Pasūtītājs** brīdina **Izpildītāju** par neparedzētiem apstākļiem, kas radušies pēc **Līguma** noslēgšanas no **Pasūtītāja** neatkarīgu apstākļu dēļ un kuru dēļ varētu tikt traucēta **Līguma** izpilde. Tādā gadījumā, **Līdzējiem** vienojoties, **Darbu** izpildes termiņi var tikt attiecīgi pagarināti.
   5. **Pasūtītājam** ir tiesības būvizmaksu noteikšanai pieaicināt sertificētu ekspertu būvizmaksu noteikšanas jautājumos.
5. **Izpildītāja pienākumi un tiesības**
   1. **Izpildītājs** kvalitatīvi veic **Darbus**, ievērojot visus Latvijas Republikā spēkā esošos normatīvos aktus, kas attiecas uz **Darbu** izpildes kārtību un kvalitāti, un atbild par visu spēkā esošo drošības tehnikas, darba aizsardzības, ugunsdrošības un citu noteikumu ievērošanu, kas attiecas uz **Darbu** veikšanu.
   2. **Izpildītājs** ir atbildīgs par savu **Līguma** saistību savlaicīgu un kvalitatīvu izpildi.
   3. **Izpildītājs** apliecina, ka pilnībā pārzina **Darbu** saturu un apjomu, ir tiesīgs veikt **Darbus** atbilstoši **Līgumā** noteiktajam.
   4. **Izpildītājs** apņemas:
      1. **Darbu** izpildē izmantot savu kvalificētu darbaspēku, sertificētus materiālus, tehniku, darbarīkus, transportu un citus **Darbu** izpildē nepieciešamos resursus;
      2. uzņemties pilnu atbildību par **Darbu** izpildē iesaistīto personu rīcību, tajā skaitā uzņemties pilnu atbildību par jebkuru negadījumu, kas noticis **Objektā** neatkarīgi no tā, vai tas notiek ar **Izpildītāja** vai apakšuzņēmēja darbiniekiem vai trešajām personām;
      3. veikt visus nepieciešamos drošības pasākumus, kas saistīti ar **Darbu** veikšanu, lai garantētu **Objekta** apmeklētāju un darbinieku drošību;
      4. neradīt bojājumus **Objektam** vai **Pasūtītāja** mantai, bet gadījumā, ja šajā punktā minētie bojājumi nodarīti, nekavējoties tos novērst par saviem līdzekļiem un atlīdzināt **Pasūtītājam** zaudējumus;
      5. veikt **Darbus**, neradot traucējumus ikdienas darbā **Objekta** telpās;
      6. ne vēlāk kā 1 (vienas) darba dienas laikā pēc **Pasūtītāja** pieprasījuma sniegt **Pasūtītājam** informāciju par **Darbu** izpildes gaitu un norisi;
      7. savlaicīgi informēt **Pasūtītāju** par iespējamiem gadījumiem, kas varētu negatīvi ietekmēt **Darbu** kvalitāti, un kopā ar **Pasūtītāja** pilnvarotu pārstāvi sagatavot priekšlikumus, kā izvairīties no šādu iespējamo gadījumu radītajām sekām vai kā tās samazināt;
      8. defektu konstatēšanas un defektu akta sagatavošanas gadījumā vai garantijas laikā (**Līguma** 3.4.punkts) ar savu darbaspēku, materiāliem, darbarīkiem, transportu, citiem **Darbu** trūkumu novēršanai nepieciešamajiem resursiem par saviem līdzekļiem novērst **Pasūtītāja** konstatētos **Darbu** trūkumus, izņemot gadījumus, ja **Darbu** trūkumi ir radušies trešo personu vai **Pasūtītāja** darbību, kas nav atkarīgas no **Izpildītāja**, rezultātā;
      9. garantijas laikā (**Līguma** 3.4.punkts):
         1. novērst **Darba** trūkumus 10 (desmit) darba dienu laikā atbilstoši **Līguma** 3.5.punktā noteiktajam. Gadījumā, ja defekti netiek novērsti noteiktajā termiņā, **Pasūtītājs** var piemērot **Izpildītājam** līgumsodu.
         2. ja garantijas remonts **Darbos** izmantotajiem materiāliem veikts vairāk kā 2 (divas) reizes 1 (viena) gada laikā vai garantijas remontu nav iespējams nodrošināt **Līgumā** noteiktajā kārtībā, 3 (trīs) darba dienu laikā aizstāt bojātos vai nekvalitatīvos **Darbos** izmantotos materiālus ar līdzvērtīgiem, kvalitatīviem materiāliem;
         3. par garantijas laikā veiktajiem remontiem sagatavot un iesniegt **Pasūtītājam** aktu, ko paraksta abi **Līdzēji**, ja garantijas remonts veikts kvalitatīvi un **Darbu** trūkumi ir novērsti.
   5. **Izpildītājs** atbild par darbībām, kas iepriekš nav saskaņotas ar **Pasūtītāju** un no tā izrietošajām sekām, kā arī par **Darbu** norises gaitu un ar to saistīto darbību likumīgu izpildi.
   6. **Izpildītājs Darbu** izpildes laikā par saviem līdzekļiem un saskaņā ar normatīvajiem aktiem, ja nepieciešams **Darbu** izpildei, nodrošina **Darbu** elektroapgādi, ūdeni un kanalizāciju, būvgružu novākšanu, tīrību un kārtību **Objektā**.
   7. **Izpildītājs** saskaņo un veic visu nepieciešamo atļauju (ar SIA „Lattelecom”, AS „Latvenergo” u.c.), kas nepieciešamas, lai veiktu **Darbu** izpildi, iegūšanu un spēkā esamību visā **Līguma** izpildes darbības laikā.
   8. **Izpildītājs** iesniedz **Pasūtītājam Iepirkumā** iesniegto tāmēs uzrādīto un **Darbos** iekļauto materiālu atbilstības sertifikātu un/vai ražotāja (piegādātāja) deklarāciju atbilstoši spēkā esošo normatīvo aktu prasībām pēc **Pasūtītāja** pirmā pieprasījuma ne vēlāk kā 2 (divu) darba dienu laikā.
   9. Ar **Pasūtītāja** rakstveida piekrišanu **Izpildītājs** ir tiesīgs **Līgumu** izpildei piesaistīt apakšuzņēmējus normatīvajos aktos noteiktajā kārtībā. Apakšuzņēmēju piesaistes gadījumā uz **Izpildītāju** un piesaistītajiem apakšuzņēmējiem attiecas visas normatīvajos aktos paredzētās prasības un **Līgumā** noteiktais.
   10. **Izpildītājs** nodrošina, ka **Līguma** darbības laikā un **Līgumā** noteiktajā garantijas laikā ir apdrošināta **Izpildītāja** kā būvdarbu veicēja, kā arī **Darbu** izpildē iesaistīto būvspeciālistu, tajā skaitā atbildīgā būvdarbu vadītāja, civiltiesiskā atbildība atbilstoši Ministru kabineta 2014. gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajam.
   11. **Izpildītājs** nodrošina, ka15 (piecpadsmit) darba dienu laikā pēc **Līguma** noslēgšanas iesniegs **Pasūtītājam Izpildītāja**, kā arī **Darbu** izpildē iesaistīto būvspeciālistu, civiltiesiskās atbildības apdrošināšanas polises apliecinātu kopiju, kā arī apliecinājumu par apdrošināšanas prēmijas samaksu;
   12. **Izpildītājs** nodrošina, ka pēc apdrošināšanas līguma termiņa beigām atkārtoti nodrošinās apdrošināšanas līguma slēgšanu, lai nodrošinātu **Līguma 5.10.apakšpunktā** noteikto apdrošināšanas līguma termiņu, iesniedzot **Pasūtītajam** jaunu tāda paša veida un satura apdrošināšanas polisi, kā arī apliecinājumu par apdrošināšanas prēmijas samaksu.
   13. **Izpildītājs** atbild par apakšuzņēmēja veikto **Darbu** atbilstību **Līguma** prasībām.
   14. **Izpildītājs Līguma** izpildē iesaistīto personālu, par kuru ir sniedzis informāciju **Pasūtītājam** un kura kvalifikācijas atbilstību noteiktajām prasībām **Pasūtītājs** ir vērtējis, kā arī apakšuzņēmējus, uz kuru iespējām **Iepirkumā Izpildītājs** balstījies,lai apliecinātu savas kvalifikācijas atbilstību noteiktajām prasībām, drīkst nomainīt tikai ar **Pasūtītāja** rakstveida piekrišanu, ievērojot Publisko iepirkumu likuma 62.pantā noteikto.
6. **Darbu nodošana un pieņemšana**
   1. Par **Darbu** pabeigšanu **Izpildītājs** rakstiski informē **Pasūtītāju**.
   2. **Izpildītājs** iesniedz **Pasūtītājam** veikto **Darbu** izpilddokumentāciju, tajā skaitā arī pielietoto materiālu sertifikātus, pases un materiālu atbilstības deklarāciju oriģinālus, kas nepieciešami **Darbu** pieņemšanai. **Izpildītājs** iesniedz **Pasūtītājam** arī iebūvēto iekārtu un materiālu ekspluatācijas noteikumus. **Darbu** izpilddokumentāciju **Izpildītājs** iesniedz 2 (divos) eksemplāros.
   3. Pēc **Darbu** pabeigšanas attiecīgajā **Objektā Izpildītājs** iesniedz **Pasūtītājam** **Līguma** pielikumā (3.pielikums) pievienotajam paraugam atbilstoši sagatavotu un parakstītu aktu par izpildīto **Darbu** pieņemšanu (turpmāk – **Akts**) 2 (divos) oriģināleksemplāros. **Akts** jāiesniedz **Pasūtītājam** ne vēlāk kā 3 (trīs) darba dienu laikā pēc **Darbu** pabeigšanas, kā arī elektroniskā veidā jānosūta uz e-pasta adresi: **guntars.greters@lu.lv.**
   4. **Pasūtītāja** pienākums ir 10 (desmit) darba dienu laikā no **Akta** saņemšanas (arī elektroniskā veidā) to apstiprināt (t.i. parakstīt) vai rakstiski motivēti noraidīt.
   5. **Darbu** pieņemšana tiek noformēta ar **Aktu**, kuru paraksta **Pasūtītāja** par **Līgumu** atbildīgā persona un **Izpildītāja** paraksttiesīgā persona. **Akts** ir neatņemama **Līguma** sastāvdaļa.
   6. Ja līdz **Darbu** pieņemšanas uzsākšanai vai **Darbu** pieņemšanas procesā tiek konstatēti nekvalitatīvi vai līdz galam nepadarīti **Darbi**, defekti vai neatbilstība Latvijas Republikas būvnormatīviem, tehniskajai specifikācijai vai tāmei, **Darbu** pieņemšana tiek pārtraukta un tiek sagatavots defektu akts saskaņā ar **Līgumā** pievienoto paraugu (4.pielikums), kuru **Līdzēji** paraksta.
   7. Gadījumā, ja **Līdzējiem** rodas domstarpības, **Līdzējiem** ir tiesības pieaicināt neatkarīgu ekspertu, kura slēdziens **Līdzējiem** ir saistošs. Izdevumus par eksperta slēdzienu sedz vainīgais **Līdzējs**.
7. **Līdzēju** **mantiskā atbildība**
   1. Par **Darbu** izpildes termiņa kavējumu **Izpildītājs** maksā **Pasūtītājam** līgumsodu 0,5% apmērā no **Līguma summas** par katru nokavēto dienu, bet ne vairāk kā 10 % (desmit procentu) no **Līguma summas**.
   2. Par veikto **Darbu** apmaksas termiņa kavējumu **Pasūtītājs** maksā **Izpildītājam** līgumsodu 0,5% apmērā no neapmaksātās summas par katru nokavēto dienu, bet ne vairāk kā 10 % (desmit procentu) no neapmaksātās summas.
   3. Ja **Darbu** izpildes termiņš tiek kavēts vairāk par **15 (piecpadsmit) dienām**, **Pasūtītājam** ir tiesības pabeigt **Darbus** par **Izpildītāja** līdzekļiem, šo **Darbu** veikšanu uzdodot citiem komersantiem. **Izpildītājam** ir pienākums atlīdzināt **Pasūtītājam** visas izmaksas, kas **Pasūtītājam** radušās saistībā ar **Darbu** pabeigšanu.
   4. Ja konstatētie trūkumi, nepilnības un defekti netiek novērsti saskaņā ar **Līgumā** noteikto, **Pasūtītājam** ir tiesības tos novērst par **Izpildītāja** līdzekļiem, šo darbu veikšanu uzdodot citiem komersantiem. **Izpildītājam** ir pienākums atlīdzināt **Pasūtītājam** visas izmaksas, kas **Pasūtītājam** radušās saistībā ar trūkumu, nepilnību un defektu novēršanu.
   5. **Izpildītājs**, pamatojoties uz **Pasūtītāja** iesniegto rēķinu, 20 (divdesmit) kalendāro dienu laikā no rēķina izrakstīšanas dienas, samaksā **Pasūtītājam** aprēķināto līgumsodu un/vai izdevumus saistītus ar **Darbu** pabeigšanu, konstatēto trūkumu, nepilnību un defektu novēršanu, pārskaitot naudas līdzekļus uz rēķinā uzrādīto **Pasūtītāja** kontu.
   6. **Pasūtītājam** ir tiesības ieturēt **Līguma** ietvaros **Izpildītājam** izmaksājamo naudas summu par tādu summu, kas nepieciešama līgumsoda, zaudējumu vai citu prasījumu dzēšanai.
   7. Līgumsodi neietver **Pasūtītājam** nodarītos zaudējumus, un līgumsodu samaksa neatbrīvo **Izpildītāju** no saistību izpildes pienākuma.
   8. **Izpildītājam** netiek kompensēti **Darbi**, kuri jāveic atkārtoti sakarā ar konstatētiem trūkumiem **Darbu** kvalitātē, tāpat netiek kompensēta nekvalitatīvi izbūvēto **Darbu** demontāža un trūkumu novēršanā izmantoto materiālu, tehnikas un darba stundu izmaksas, kas radušās **Izpildītāja** vainas dēļ.
8. **Strīdu risināšanas kārtība, Līguma grozīšana un izbeigšana**
   1. Jebkuras nesaskaņas, domstarpības vai strīdus, kuri var rasties saistībā ar **Līgumu** un to izpildi **Līdzēji** risina savstarpēju sarunu ceļā, bet, ja vienošanos panākt nav iespējams – normatīvajos aktos paredzētajā kārtībā strīdam piekritīgajā Latvijas Republikas tiesā.
   2. **Līguma** darbības laikā **Līdzēji** ir tiesīgi veikt grozījumus atbilstoši Publisko iepirkumu likuma 61.pantā noteiktajam.
   3. **Līdzējiem**, savstarpēji rakstveidā vienojoties, ir tiesības izdarīt nebūtiskus **Līguma** grozījumus. **Līguma** grozījumi ir neatņemama **Līguma** sastāvdaļa.
   4. Gadījumā, ja spēku zaudē kāds no normatīvajiem aktiem, kas regulē **Līguma** izpildi, un tā vietā stājas spēkā cits normatīvais akts, **Līdzējiem** turpmāk jārīkojas, ievērojot spēkā esošo normatīvo aktu un tā pārejas noteikumus. Ja rodas pretruna starp **Līgumu** un normatīvo aktu, **Līdzēji** piemēro normatīvā akta noteikumus un nepieciešamības gadījumā slēdz rakstisku vienošanos par turpmāko **Līguma** izpildes kārtību.
   5. **Līdzēji** var izbeigt **Līgumu** pirms tās darbības termiņa beigām, savstarpēji rakstveidā par to vienojoties.
   6. **Pasūtītājam** ir tiesības vienpusēji izbeigt **Līgumu**, ja **Izpildītājs** veicis **Līguma** prasībām neatbilstošu vai prettiesisku darbību, pārkāpis normatīvos aktus, kas attiecas uz **Darbu** izpildes kārtību un kvalitāti.
   7. **Pasūtītajam** ir tiesības vienpusēji atkāpties no **Līguma**, rakstveidā par to paziņojot **Izpildītājam** šādos gadījumos:
      1. **Izpildītājs** 5 (piecu) darba dienu laikā no **Līguma** noslēgšanas dienas nav iesniedzis **Pasūtītājam Līguma** nodrošinājumu – Kredītiestādes sabiedrības neatsaucamu beznosacījumu garantiju atbilstoši **Līguma** 3.6.punktā noteiktajam;
      2. **Līguma** izpildes laikā noskaidrojas, ka **Izpildītājs** nav spējīgs izpildīt **Darbus** saskaņā ar **Līgumā** noteikto vai **Līgumā** noteikto pienākumu neizpilde turpinās ilgāk kā 10 (desmit) darba dienas;
      3. **Izpildītājs** kavē **Darbu** izpildes termiņu;
      4. Līgumsods, kas tiek aprēķināts **Izpildītājam**, ir sasniedzis 10% (desmit procentus) no **Līguma summas**;
      5. **Izpildītājs** pārkāpj Latvijas Republikā spēkā esošos normatīvos aktus, kas attiecas uz **Darbu** izpildes kārtību un kvalitāti;
      6. **Pasūtītājam** zudusi nepieciešamība pēc **Darbiem** vai **Pasūtītājam** nav pieejami finanšu līdzekļi samaksai par **Darbu** izpildi;
      7. Atkārtoti **Darbu** izpildes laikā tiek konstatēti nekvalitatīvi vai līdz galam nepadarīti **Darbi**, defekti vai neatbilstība tāmei.
   8. **Līgums** 8.5.apakšpunktā noteiktajos gadījumos uzskatāms par izbeigtu 7. (septītajā) dienā pēc **Pasūtītāja** paziņojuma par **Līguma** izbeigšanu nosūtīšanas dienas. **Pasūtītājs** paziņojumu par **Līguma** izbeigšanu **Izpildītājam** nosūta ierakstītā vēstulē.
   9. **Izpildītājam** ir tiesības vienpusēji atkāpties no **Līguma** tikai gadījumā, ja nav iespējams izpildīt **Darbus Līgumā** paredzētajos termiņos no **Izpildītāja** neatkarīgu apstākļu dēļ.
   10. **Līguma** izbeigšanas gadījumā **Līdzēji** norēķinās atbilstoši izpildītajiem un pieņemtajiem **Darbiem** un izrakstītajiem rēķiniem.
9. **Nepārvarama vara**
   1. Ar nepārvaramu varu saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos **Līdzēji** neatbild, tas ir, dabas katastrofas, kara darbība, terora akti, blokādes, civiliedzīvotāju nemieri un citi ārkārtēja rakstura negadījumi, par kuru attiecināšanu uz nepārvaramas varas apstākļiem **Līdzējiem** jālūdz to konstatēt citai kompetentai un neatkarīgai institūcijai.
   2. **Līdzējiem** ir tiesības pagarināt **Līguma** nosacījumu izpildes termiņus par laika posmu, kurā darbojas nepārvaramā vara, ja **Līdzējs** ne vēlāk par 3 (trīs) darba dienām no nepārvaramas varas iestāšanās dienas paziņo otram **Līdzējam** par neiespējamību pildīt savas saistības, kas radušās nepārvaramās varas dēļ. Paziņojumam jāpievieno izziņa, kuru izsniegusi kompetenta un neatkarīga institūcija, un kura satur nepārvaramās varas iestāšanās apstiprinājumu un raksturojumu.
   3. Nesavlaicīga paziņojuma par nepārvaramās varas sākumu un beigu laiku gadījumā **Līdzēji** netiek atbrīvoti no saistību izpildes.
   4. Ja nepārvaramās varas dēļ **Līguma** izpilde aizkavējas ilgāk par 1 (vienu) mēnesi, **Līdzēji** ir tiesīgi vienpusēji izbeigt **Līgumu**, par to rakstveidā brīdinot otru **Līdzēju** 5 (piecas) darba dienas iepriekš.
   5. Ja **Līgums** tiek atcelts nepārvaramās varas apstākļu dēļ, nevienam no **Līdzējiem** nav tiesības pieprasīt no otra **Līdzēja** atlīdzināt zaudējumus vai pieprasīt kompensāciju par jebkura veida zaudējumiem.
10. **Citi noteikumi**
    1. Ja kādam no **Līdzējiem** tiek mainīts juridiskais statuss, **Līdzēja** amatpersonu pārstāvības tiesības, īpašnieki vai vadītāji, vai kāds no **Līgumā** minētajiem **Līdzēju** rekvizītiem, telefona, faksa Nr., e-pasta adrese, juridiskā adrese u.c., tad attiecīgais **Līdzējs** nekavējoties rakstveidā par to paziņo otram **Līdzējam**. Ja **Līdzējs** neizpilda šī apakšpunkta noteikumus, uzskatāms, ka otrs **Līdzējs** ir pilnībā izpildījis savas saistības, lietojot **Līgumā** esošo informāciju par otru **Līdzēju**.
    2. **Līgums** stājas spēkā ar tā abpusēju parakstīšanas dienu un ir spēkā līdz **Līdzēju** saistību pilnīgai izpildei.
    3. Paziņojumi vai cita veida korespondence, kas attiecas uz **Līgumu** (izņemot **Līgumā** atrunātos e-pasta sūtījumus), ir jānosūta ierakstītā sūtījumā uz **Līgumā** norādītajām **Līdzēju** korespondences adresēm vai jānodod tieši adresātam.
    4. **Izpildītāja** atbildīgā persona par Līguma izpildi ir **\_\_\_\_\_\_\_\_\_\_\_\_\_\_\_**, tālruņa Nr. **\_\_\_\_\_\_\_\_\_\_\_\_\_\_**, e-pasta adrese: \_\_\_\_\_\_\_\_\_\_\_\_\_.
    5. **Pasūtītāja** atbildīgā persona par **Līguma** izpildi ir **\_\_\_\_\_\_\_\_\_\_**, tālruņa Nr. **\_\_\_\_\_\_\_\_\_**, e-pasta adrese: \_\_\_\_\_\_\_\_\_\_\_\_\_\_\_
    6. **Līguma** 10.5.punktā noteiktajai personai ir tiesības **Pasūtītāja** vārdā dot norādījumus **Izpildītājam** **Darbu** izpildē, parakstīt **Līgumā** noteiktos aktus, kā arī pieprasīt no **Izpildītāja** informāciju par **Darbu** izpildes gaitu un norisi.
    7. **Līgums** ir sagatavots un parakstīts 2 (divos) eksemplāros latviešu valodā uz 7 (septiņām) lapām. Viens **Līguma** eksemplārs glabājas pie **Pasūtītāja**, otrs – pie **Izpildītāja**.
    8. Visiem **Līguma** oriģināleksemplāriem ir vienāds juridisks spēks.
    9. Visi **Līguma** grozījumi un/vai papildinājumi tiek izdarīti rakstiski, **Līdzējiem** tos parakstot.
    10. **Līgumam** ir šādi pielikumi, kas ir neatņemamas **Līguma** sastāvdaļas:

**1.pielikums** – **„Tehniskā specifikācija un pretendenta tehniskais un finanšu piedāvājums”** uz 69 (sešdesmit deviņām) lpp;

**2.pielikums** – **“Darba grafiks”** uz 2 (divām) lpp;

**3.pielikums** – **“Darbu pieņemšanas – nodošanas akts”** uz 1 (vienas) lpp;

**4.pielikums** – **“Defektu akts**” uz 1 (vienas) lpp.

**11. Līdzēju juridiskās adreses un rekvizīti**

|  |  |
| --- | --- |
| **Pasūtītājs:** | **Izpildītājs:** |
| **Latvijas Universitāte** | **Sabiedrība ar ierobežotu atbildību**  **“UL nami”** |
| Juridiskā adrese:  Raiņa bulvāris 19, Rīga, LV-1586 | Juridiskā adrese:  Raņķa dambis 31, Rīga, LV-1048 |
| Reģ.Nr.3341000218 | Reģ.Nr.40003589035 |
| PVN reģ.Nr.\_\_\_\_\_\_\_\_ | PVN reģ.Nr.\_\_\_\_\_\_\_ |
| Banka: **\_\_\_\_\_\_\_\_\_\_**  Konta Nr.\_\_\_\_\_\_\_\_ | Banka: \_\_\_\_\_\_\_\_\_\_ Konta Nr.\_\_\_\_\_\_\_\_ |
| Kods: \_\_\_\_\_\_\_\_\_\_\_ | Kods: \_\_\_\_\_\_\_\_\_\_\_ |
|  |  |
| **Latvijas Universitātes kanclers**  **Ilze Kūka**  **\_\_\_\_\_\_\_\_\_\_\_\_\_\_\_\_\_\_\_\_\_** | **Sabiedrības ar ierobežotu atbildību**  **“UL nami” valdes loceklis**  **Uldis Liekniņš**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**Latvijas Universitātes**

**Infrastruktūras departamenta**

**direktora p.i. Marģers Počs**

**\_\_\_\_\_\_\_\_\_\_\_\_\_\_\_\_\_\_\_\_\_\_**